કિસા ગોતમી એકના એક પુત્રના મૃત્યુથી શોખ વિહ્‌વળ થઇને પુત્રને જીવતો કરવાની માંગણી કરે છે ત્યારે બુદ્ધ મંત્રતંત્ર, યજ્ઞયાગ કે પુર્ન‌જન્મની વાત નથી કરતા. કિસાને સમ્યક્‌ દ્રષ્ટિ મળે તેવો ઉપાય યોજે છે. કહે છે, ‘જેને ત્યાં કોઇનું મરણ ન થયું હોય તેવા ઘેરથી એક મૂઠી રાઈ લઈ આવે.’ દુઃખ-વિહ્‌વળ કિસા ઘરેઘરે ફરી દરેક ઘરમાંથી કોઇને કોઇનું મૃત્યુ થયું હતું. સાંજે પાછી ફરી ત્યારે સ્વતઃ જ્ઞાન લાધ્યું કે મૃત્યુ જીવનનું અનિવાર્ય સત્ય છે. બીજાનાં દુઃખો જોઇને તેનામાં સહાનુભૂતિ જન્મી, તેને જ્ઞાન થયું. પછી તેણે બુદ્ધ પાસે દીક્ષા લીધી.